kardosdrur/scandi-wiki huggingface dataset:
Walt Whitman

Walter Whitman (født 31. maj 1819, død 26. marts 1892) var en amerikansk digter, journalist og humanist.

Whitman blev udråbt til at være den "største af alle amerikanske digtere" af mange udenlandske observatører kun fire år efter sin død, og han anses som den første bydigter. Hans arbejde er blevet oversat til mere end 25 sprog. Whitman er blandt de mest indflydelsesrige  digtere i den amerikanske kanon. Hans arbejde er blevet beskrevet som et "uhøfligt chok". Han forlod den metriske opbygning, som europæisk tradition byggede på, til fordel for en ekspansionistisk, fri stil, hvor versene var "irregulære", men "smukt-rytmiske" — hvilket repræsenterede hans filosofiske mening om, at USA var bestemt til at genopfinde verden som dens frigører og befrier af den menneskelige ånd. Som Whitman skrev i Leaves of Grass (By Blue Ontario's Shore), "Rhymes and rhymers pass away— . . . America justifies itself, give it time . . ."

Hans digte er oversat til dansk i udvalg, af bl.a. Johannes V. Jensen, Thøger Larsen, Frederik Schyberg og Poul Borum.

Se også 
 Digtet O Captain! My Captain! fra 1865 omhandlende Abraham Lincolns død.

Referencer

Eksterne henvisninger 

 Walt Whitman på Poets.org 
 Walt Whitman på Kalliope.org
 

Digtere fra USA
Amerikanere i 1800-tallet
Halsbåndmus

Halsbåndmusen (Apodemus flavicollis) er en mus. 

Den er nært beslægtet med skovmusen, og blev først anerkendt som en selvstændig art i 1894.
Forskellen er et bånd af brun pels hen over det hvide bryst, lidt større ører og de er generelt større – 10 cm i længden.

Kilder 

 Taxonomicon – Apodemus (Sylvimus) flavicollis 

IUCN Rødliste - ikke truede arter
Apodemus
Danmarks pattedyr
Ærkeenglen Gabriel

Ærkeenglen Gabriel tilhører som ærkeengel den højeste kreds af engle omkring Gud. Han anses for Guds Tronengel.

I abrahamitiske religioner: jødedommen, kristendommen og islam kendes ærkeenglen Gabriel, der tjener som et sendebud fra Gud. På basis af to passager i Lukasevangeliet tillægger mange kristne og muslimer Gabriel at have at have forudsagt både Johannes Døberens (Luk. 1,5-25) og Jesu komme (Luk. 1,26-38).

I jødisk tradition er der syv ærkeengle, Biblen nævner kun Gabriel og ærkeenglen Mikael. I islamisk overlevering er ærkeenglen Gabriel det medium, gennem hvem Gud åbenbarede Koranen for Muhammed. Herudover overbragte Gabriel budskab til de fleste profeter (hvis ikke alle) om deres forpligtelser. Som ærkeengel repræsenterer han sandhedens ånd, og i nogle skrifter er han personificeringen af Helligånden. 

Muhammed fik ifølge muslimsk tradition en åbenbaring, idet ærkeenglen Gabriel viste sig for ham og dikterede de første fem vers af sura 96 (al-‘Alaq) i Koranen. En udlægning præsenter en skræmt Muhammed der vender tilbage til sin ægtefælle Khadidja, der førte ham til sin slægtning, den lærde Waraqa ibn Nawfal, der var kristen munk. Han hørte Muhammeds beretning, udlagde den for ham og fortalte ham, at englen, han havde set, var den samme engel, som Gud i sin tid havde sendt til Moses. Få dage efter dette møde døde Waraqa.

I Ka'baens sydøstlige hjørne er indmuret en hellig sort sten, som muslimerne tror, blev skænket til Adam af ærkeenglen Gabriel, og som Abraham senere byggede ind i Ka'baen. Denne sten var oprindeligt hvid, men blev med tiden sort på grund af menneskets synder.

Kilder

Eksterne henvisninger 

Engle
Jødedom
Kristendom
Islam
Bibelen
Koranen
Speedo

Speedo er en australsk virksomhed og en af de største producenter inden for badetøj, både til konkurrence- og fritidssvømmere.

Historie 

Speedo blev grundlagt i 1914 af Alexander MacRae. I 1928 blev det officielle navn Speedo, efter at firmaet havde udviklet en af deres første racerdragter. Dette gjorde det til en af verdens første udviklere af specifikke dragter til svømning.

Under 2. verdenskrig blev næsten hele produktionen ændret til krigsformål, f.eks. myggenet. Efter krigen genoptog Speedo den normale produktion, og i 1951 blev Speedos aktier børsnoteret. I 1955 introducerede Speedo kunststoffet nylon som et stof til deres produktion af konkurrence svømmedragter. 

Olympiaden i 1956 i Melbourne blev den store debut for Speedos nye måde at producere svømmedragter på, det blev også en introduktion af nogle nye trusser til mænd, som i forvejen var kendt af branchen. Firmaet voksede hurtigt og kom nu også ind på det internationale marked, og de kunne i 1968, 1972 og 1976 reklamere med, at 70% af de medaljer der blev vundet i svømning, under olympiaden var vundet af svømmere, der brugte Speedos produkter.

Op gennem 1970'erne og 80'erne introducerede Speedo produkter fremstillet af andre kunststoffer som lycra. 

I de sene 1990'ere fokuserede firmaet mod "aquablade og fastskins", som er produkter til konkurrence- og elitesvømmere. Designerne bag disse dragter hævder, at dragterne reducerer vandmodstand i vandet ved at kopiere biologisk hud fra havdyr som fx hajer.

Skønt der stadig produceres de traditionelle trusser, er Jammer og konkurrence-dragterne det, som gjorde firmaet berømt. Noget af Speedo's konkurrence svømmetøj dækker lårene og helt ned til knæene, hos både herre-og dame halvdragter. Firmaet fortsætter ligeså med at producere normalt svømmetøj, svømmebriller, ørepropper, badehætter, håndklæder, sportstøj og andet logo tøj, stopure, sandaler, beach volleyball og triathlon produkter, livredderudstyr og træningsudstyr både til konkurrence- og fornøjelsessvømmere.

Eksterne henvisninger 

 Speedos Internationale hjemmeside

Beklædningsvirksomheder fra Australien
Etableret i 1914
Sportsudstyrsproducenter
Paramediciner

Paramediciner (oprindeligt benævnt ambulancebehandler med særlig kompetence og tidl. Lægeautoriseret behandler) er overbygningen på ambulancebehandleruddannelsen. Uddannelsen startede Nordjyllands Amt i 2004 som en testordning, som senere skulle vise sig at være et tiltrængt løft i ambulancetjenesten i Danmark.

Det er regionsrådet, der fastsætter behovet for paramedicinere. De vil typisk findes i områder, der ikke dækkes af en lægeambulance. De sættes både til at køre ambulance på normal vis, samt alene i særlige akutenheder.

Uddannelse 
Man skal have fungeret som ambulancebehandler i mindst 36 måneder for at kunne starte uddannelsen der varer 5 uger fordelt på en 10 ugers periode. Den består af:
 8 dages teori på University College Nordjylland i Ålborg. Med yderligere undervisning i anatomi og fysiologi, farmakologi, symptom- og sygdomslære især kardiologi, observationsteknik og patienthåndtering, medicin, EKG-overvågning og transmission til sygehus samt avanceret genoplivning. 
 10 dages hospitalspraktik på anæstesiologisk-, kardiologisk- og intensiv-afdeling.
 6 dages ambulancepraktik på lægebil.

8 uger før kursusstart og indtil eksamen er der fjernundervisning og opgaveløsning på UCN internetplatform.

Uddannelsen afsluttes med mundtlig og skriftlig eksamen og vedligeholdes med en uges hospitalspraktik hvert år.

Kompetencer 
Paramedicineren skal ifølge bekendtgørelsen om det præhospitale beredskab, udover ambulancebehandlerens kompetencer, være i stand til:

Intravenøs (i.v.) indgivelse af forskellige mediciner:
 Smertestillende medicin (opioidet fentanyl).
 Modgift (naloxon og flumazenil) til afbødning af følger efter indtagelse af overdosis af hhv. morfinlignende stoffer eller benzodiazepiner.
 Vanddrivende medicin (furosemid) mod ophobning af væske i lungerne.
 Kvalmestillende medicin (metoclopramid eller ondansetron). 
 Adrenalin og amiodaron i forbindelse med hjertestopbehandling, jf. retningslinjer fra Dansk Råd for Genoplivning 
 Atropin og amiodaron til hjerterytmeforstyrrelser.
 Krampestillende medicin (diazepam).
 Glukose til sukkersygepatienter med for lavt blodsukker.
 Antihistamin mod allergiske reaktioner.

Inhalation af adrenalin ved forsnævrede luftveje.

Efter specifik aftale med læge:
 Blodfortyndende heparin (i.v.) og clopidogrel (tablet) til akut myokardieinfarkt.

Ansvar og pligter 
De ovennævnte behandlinger må kun gives på lægelig delegation/ordination. Dette hænger sammen med, at ambulancetjenester i Danmark skal have en ansvarlig læge (korpslæge) tilknyttet, da det kun er læger, der må ordinere medicin i Danmark. Korpslægen udstikker retningslinjer, indikationer og kontraindikationer for, hvordan og hvornår der må behandles på ambulancen.

Som andet behandlingsgivende personale i sundhedssektoren er paramedicineren underlagt Patientklagenævnet.

Eksterne henvisninger / kilder 
 Bekendtgørelse om planlægning af den præhospitale indsats og uddannelse af ambulancepersonale m.v.
 Paramedicineruddannelsen ved University College Nordjylland

Referencer

Se også 
 Redder

Akutberedskab
Stillingsbetegnelser inden for sundhed
Fastskin

Fastskin er navnet på Speedos "svømme-dragt". Disse dragter får man i flere forskellige udgaver. Både som heldragter hvor de ud til hænderne og ned til anklerne. Eller hvor de kun går til knæene og skuldrene. Fastskins er en meget vigtig ting for konkurrence-svømmeren. Fastskins er en "dragt" lavet til konkurrence-svømmere, dens primære opgave er at afvise vandet, og derved få svømmeren til at bevæge sig hurtigere. Op gennem de sidste par år har fastskin spillet en større og større rolle i svømmesporten. I dag er de typisk lavet af stoffet ((lycra)).

Badetøj
Arena (svømmeudstyr)

Arena er en italiensk producent af svømmeudstyr. Det var grundlagt i 1973 af Horst Dassler, søn af Adolf Dassler stifteren af Adidas. Mærket er populært i Europa.

Firmaet markedsfører en højteknologisk svømmeudstyrslinje ved brug af deres "Powerskin fabrik", om hvilket man siger det er mindre absoberende og at det reducerer vandmodstand.
Alexander Popov, Frédérick Bousquet, Laure Manaudou and Gary Hall Jr. er blandt de kendte svømmere, som bruger Arenas Powerskin Serie. Arena har inden for Powerskin serien både Powerskin og Powerskin X-Treme.

Arena Producerer også udstyr specielt til triatlon og vandpolo.

Eksterne henvisninger
Arena's officielle hjemmeside 

Sportsudstyrsproducenter fra Tyskland
Hart Memorial Trophy

Hart Memorial Trophy – ofte forkortet til Hart Trophy (på dansk: Hart trofæet) er et trofæ der uddeles årligt til den "mest værdifulde spiller" (MVP) i NHL. Det er medlemmerne af Professional Hockey Writers Association der stemmer om hvilken spiller der bedømmes at have været sit holds mest værdifulde spiller i grundspillet.

Historie 
Det oprindelige Hart Trophy blev doneret til NHL af Dr. David Hart, efter hvem det har fået sit navn. Det blev første gang uddelt efter sæsonen 1924-25. Den første vinder var Frank Nighbor der spillede for Ottawa Senators.

Da det oprindelige Hart Trophy blev sendt til Hockey Hall of Fame i Toronto i 1960 indførtes i dets sted det nuværende trofæ Hart Memorial Trophy. 

Wayne Gretzky har vundet trofæet hele 9 gange, hvilket er rekord. Dominik Hasek er den eneste målmand der har vundet trofæet to gange, i 1997 og 1998.

Joe Thornton blev i 2006 den hidtil eneste spiller der har vundet trofæet i en sæson hvor han har spillet for to forskellige klubber, da han fik trofæet efter en sæson delt imellem Boston Bruins og San Jose Sharks.

Alexander Ovechkin fra Washington Capitals vandt trofæet efter sæsonen 2007-08 foran Evgeni Malkin, Pittsburgh Penguins og Jarome Iginla, Calgary Flames.

Hart Memorial Trophy Vindere

Referencer 
 NHL.com

Ishockey i USA
NHL
Ishockey i Canada
Tjörnin

Tjörnin (islandsk for "Indsøen") er en lavvandet indsø i centrum af Reykjavik. Vandet i Tjörnin kommer fra Vatnsmýrin syd for søen, og forlader den via vandløbet Lækurinn som rinder under Lækjargata og ud i havet i vigen.

Ved Tjörnin står der mange vigtige bygninger, blandt andet Reykjaviks rådhus, Iðnaðarmannahúsið, Tjarnarskóli, Islands kunstmuseum og Frikirken i Reykjavik. Parken Hljómskálagarðurinn ligger der også.

På og ved søen er der meget fugleliv, og man kan observere mange forskellige arter. Mange Reykjavik-boere tager ned til Tjörnin for at smide krummer til ænderne.

Søer i Island
Point guard

Point Guarden er den spiller på et baskethold som fører bolden op ad banen, et job som kræver at man er god til at drible, aflevere og derudover har et godt blik for spillet. Point guarden betegnes ofte som 1'er eller ballhandler.

Efter en modspiller har scoret dribler point guarden som regel bolden op på modstanderens banehalvdel så hurtigt så muligt pga. 8 sekundersreglen. Herefter giver han så tegn til, hvilket angrebssystem holdet skal udføre. Derfor er point guarden en naturlig leder af holdet og positionen sammenlignes ofte med quarterback-pladsen i amerikansk fodbold

Når man skal vurdere kvaliteten af en point guard ud fra statistiker kigger man ofte på hvor mange assists (målgivende afleveringer) og Turnovers (mistede bolde) han har. De fleste point guards er også gode til 3 pointskud. 

Nogle af de største point guards gennem tiden:

Bob Cousy, Walt Frazier, Magic Johnson, Isiah Thomas, John Stockton, Gary Payton, Stephen Curry  og Steve Nash.

Nævneværdige danske point guards eller point guards i Basketligaen:

Jesper Krone, Andreas Jakobsen, Chanan Colman, Martin Thuesen, Tanoris Shepard, Dustin Pfeifer, Frederik Hougaard Nielsen, og Martin Mariegaard.

Basketball
Samara

Samara (, ) er en by i Samara oblast i den vestlige del af Den Russiske Føderation. Samara er administrativt center i oblasten, og har et areal på 541 km² samt  indbyggere, hvilket gør Samara til den Russiske føderations niende største by.

Fra 1935 til 1990 hed byen Kujbysjev og var i sovjettiden en lukket by, men er nu et vigtigt økonomisk, politisk og kulturelt centrum.

Geografi 

Samara er beliggende ca. 1.050 km østsydøst for Moskva, højt på Volgas venstre bred ved "Samara krumningen" uden om Zhigulibjergene mellem udmundingen på floderne Samara og Sok, hvor naturbeskyttelsesområdet Samarska Luka ligger. Byen strækker sig 50 km langs Volga og 20 km øst-vest. Nord for byen ligger Sokolojhøjene og mod syd og øst breder de vidststrakte stepper sig helt til Kina. Med en afstand på kun 82,3 km til Toljatti udgør de to byer et samlet storby område med omkring 2,5 millioner indbyggere.

Klima 

Samara har tempereret fastlandsklima, Den koldeste måned er januar med en gennemsnitstemperatur på -12 °C, den varmeste måned er juli med en gennemsnitstemperatur på 21 °C. Den gennemsnitlige årstemperatur er 5,2 °C. Den gennemsnitlige årlige nedbør er 561 mm.

Historie 

Samara nævnes første gang i 1361 og i  byggedes en fæstning til forsvar mod nomader og til beskyttelse af handel og flodtrafik på Volga.

Erhverv 

I Samara findes adskillige industrivirksomheder: man bygger Sojuz rumraketter, satelliter, motorer, aluminium, raffinaderier, kemisk industri, letindustri herunder en kendt chokoladefabrik samt Zjiguljovskoj-bryggeriet.

Samara får en del af sin energi fra et vandkraftværk ved den nærliggende by Togliatti.

Kultur og seværdigheder 

Der er opera og ballet i Samara samt teater og gallerier. Dmitrij Sjostakovitj boede i Samara og skrev sin Syvende Symfoni her. Ligeledes levede Aleksei Tolstoj i byen, og der findes et museum dedikeret til ham.

Sport 
 FK Krilja Sovetov Samara fodboldklub;
 Samara Arena (Cosmos Arena).

Billeder

Venskabsbyer 
Samara har 10 venskabsbyer:

Referencer

Eksterne henvisninger 

 Samaras officielle hjemmeside
Titanernes kamp

Titanernes kamp (Clash of the Titans) er en amerikansk, højtbudgetteret fantasyfilm fra 1981, skrevet af Beverley Cross, instrueret af Desmond Davis og især berømt for Ray Harryhausens stop-motion-effekter. Det var Harryhausens sidste biograffilm, hvorefter han fik en Oscar for et helt livs filmiske bedrifter.

Handling 

Filmen bygger på græsk mytologi, og handlingen foregår skiftevis i menneskenes verden og blandt de græske guder på Olympen. Hovedperson er sagnhelten Perseus (Harry Hamlin), søn af Zeus, der bliver ven med digteren Ammon (Burgess Meredith) og forelsker sig i den smukke Andromeda (Judi Bowker), som han må frelse fra bl.a. havuhyret Kraken. Blandt Olympens guder ses Zeus (Laurence Olivier), Hera (Claire Bloom), Thetis (Maggie Smith), Afrodite (Ursula Andress), Poseidon (Jack Gwillim), Athene (Susan Fleetwood) og Hefaistos (Pat Roach).
 	
Ray Harryhausens stop-motion-skabninger omfatter bl.a. den deforme, dæmoniske Calibos, den flyvende hest Pegasus, den mekaniske ugle Bubo, den tohovedede vaghund Dioskilos, slangekvinden Medusa, tre kæmpeskorpioner og havuhyret Kraken. Filmens trickeffekter var så omfattende, at Harryhausen, der tidligere altid havde arbejdet alene, på enkelte sekvenser fik assistance fra animatorerne Jim Danforth (der hjalp med Pegasus) og Steven Archer (der hjalp med Bubo). I nogle scener spilles Calibos af skuespilleren Neil McCarthy.

Filmens mest berømte sekvens er Perseus' konfrontation med Medusa, der i filmen har både slangehår og slangekrop, og hvis blik kan forvandle mennesker til sten, hvis de kommer til at se på hende. Hun bor i en tempelkælder, hvor hun bevæbnet med bue og pil glider omkring i mørket og rasler med halen som en klapperslange!

Filmens storslåede, dramatiske musik er komponeret af Laurence Rosenthal, og det heroiske, eventyrlige hovedtema blev i en årrække brugt som intromusik i DR's Troldspejlet.

Medvirkende

Remake 
I 2010 kom Clash of the Titans, der en genindspilning med Sam Worthington som Perseus, Liam Neeson som Zeus og Ralph Fiennes som Hades. Her var de mytologiske væsner skabt med computeranimation.

Referencer

Eksterne henvisninger 
 

Fantasyfilm fra USA
Amerikanske film fra 1981
Guide

En guide (udtales gaijt) er en informationskilde. Det kan, f.eks. være en person der leder andre folk til rette sted.

En turistguide eller rejseguide kan være en person eller en bog med information om et rejsemål. En turistguide som person er nogenlunde det samme som en rejseleder.

Guidebøger 
De mest populære guidebøger bliver oftest udgivet i en serier.
På dansk kendes Politikens serier Turen går til og Rejsen rundt i.
De populæreste engelsksprogede guidebøger er ofte udgivet af forlag der specialisere sig i guidebøger.
Blandt disse er bøger fra Lonely Planet, Fodor's, Bradt og Rough Guides.
Andre serier er Let's Go, Footprint og Trailblazer. Moon serien er specielt til USA og andre amerikanske lande.

Henvisning 
 tgt.dk

Stillingsbetegnelser
Bøger
Turisme
Live Intrusion

Live Intrusion er en hjemmevideo  af Slayer, udgivet i 1995 gennem American Recordings. Videoen er filmet på Mesa Amphitheater i Mesa, Arizona 12. marts 1995.

Spor 
"Raining Blood" (Hanneman/King)
"Killing Fields" (Araya/King)
"War Ensemble" (Araya/Hanneman)
"At Dawn They Sleep" (Araya/Hanneman/King)
"Divine Intervention" (Araya/Bostaph/Hanneman/King)
"Dittohead" (King)
"Captor of Sin" (Hanneman/King)
"213" (Araya/Hanneman)
"South of Heaven" (Araya/Hanneman)
"Sex, Murder, Art." (Araya/King)
"Mandatory Suicide" (Araya/Hanneman/King)
"Angel of Death" (Hanneman)
"Hell Awaits" (Hanneman/King)
"Witching Hour" (Bray/Dunn/Lant)
"Chemical Warfare" (Hanneman/King)

Medvirkende 
Tom Araya – Bas, Sang, Producer
Jeff Hanneman – Guitar
Kerry King – Guitar, Producer
Paul Bostaph – Trommer
Phil Tuckett – Instruktør

Slayer-album
Album fra 1995
Livealbum fra 1995
Fønix (tidsskrift)

Fønix er et teologisk tidsskrift som bringer indlæg der beskæftiger sig med teologi og humaniora samt spændingsfeltet imellem disse to.

Tidsskriftet roser sig af at bringe artikler "... gerne med videnskabelig grund under fødderne, men uden det videnskabelige apparat." Det var ved sin grundlæggelse knyttet til Det Teologiske Fakultet ved Københavns Universitet og blev udgivet med støtte fra Kulturministeriets tidsskriftsstøtteudvalg. Siden 2016 er tidsskriftet udkommet digitalt. Tidsskriftets trykte del består nu af forlagsvirksomhed med bøger inden for teologi og litteratur samt kildeudgivelser og oversættelser. Den trykte serie benævnes Palmeserien og sælges i kommision hos forlaget Eksistensen. Fønix' portefølje i Palmeserien tæller bl.a. oversættelser af Martin Luther, Nikolaj Berdjajev, studier i Grundtvig, Dostojevskij mv og bl.a. også en antologi om mytiske motiver i det 20. århundredes litteratur af litteraten Kasper Støvring.

Det første nummer af Fønix udkom i 1976 med disse teologer som redaktører: Leif Grane, Bent Hahn, Jørgen I. Jensen, Ole Jensen og Niels Thomsen. Tidsskriftet Fønix og Palmeserien redigeres i dag af Rasmus H.C. Dreyer, adjunkt, ph.d. i teologi; Kristoffer Garne, valgmenighedspræst, cand.theol.; Johannes Aakjær Steenbuch, ph.d. i filosofi og postdoc i teologi Sasja Stopa.

Kilde og ekstern henvisning 
 Fønix' hjemmeside 

Fønix
Etableret i 1976
Mandatory Suicide

"Mandatory Suicide" er en sang af thrash metalbandet Slayer fra deres album South of Heaven fra 1988.  Den omhandler krig på en anti-krig-måde. Sangen beskriver krigens rædsler.  Sangen kører i et relativt langsomt tempo (150 bpm) i forhold til andre Slayer sange.  Den har to guitar-linjer, en basgang og et trommespor, selvom der er guitarstøj og spoken word-tekst i outroen. Sangen er bemærkelsesværdigt langsom når man sammenligner med mange af Slayers hurtigere thrash metal-sange som "Angel of Death" og "Raining Blood".

Sangen omtales nogle gange som en ripoff af Metallicas "For Whom the Bell Tolls" (fra albummet Ride the Lightning).  Metallicas sang har den samme opbygning af riffs, vers og soli, og sangene lyder meget som hinanden.  "For Whom the Bell Tolls" blev udgivet i 1984; fire år før "Mandatory Suicide".

Slayer-sange
Hamleys

Hamleys er en af verdens største legetøjsbutikker. For øjeblikket (2012) ligger hovedafdelingen på Regent Street 188–196 i London.

Historie 
Hamleys er opkaldt efter William Hamley, der grundlagde en legetøjsbutik kaldet "Noas ark" på High Holborn i London i 1760. En afdeling på Regent Street blev åbnet i 1881. Afdelingen på High Holburn blev ødelagt af en brand i 1901, og blev flyttet fra 231 til 86–87 High Holborn. Foretningen har overlevet i variende form til i dag, og på et tidspunkt var den den største legetøjsbutik i verden. Hamleys flyttede til dets nuværende placering i 1981.

Forretningen anses for at være en af Londons større turistattraktioner og modtager årligt ca. 5 mio besøgende.

Afdelinger 
Hamleys har udover 7 forskellige steder i Storbritannien også afdelinger i flere andre lande. 

Bl.a. (pr. 2012):
Danmark - i Københavns Lufthavn, i Illum, (Strøget, København), i Field's (Ørestaden, København) samt en under opbygning i Industriens Hus (Vesterbrogade, København)
Sverige - i Nacka ved Stockholm samt en i Emporia, Malmö
Cypern
Indien

Eksterne henvisninger 

 Officielle hjemmeside

Virksomheder i London
Legetøjsbutikskæder
City of Westminster
Seværdigheder i London
Detailvirksomheder fra Storbritannien
Somatik

Somatisk kommer af det græske somatikos og betyder det som tilhører kroppen (som modsætning til psykisk, der betyder det der tilhører sindet).

I det danske sundhedsvæsen må somatik dog defineres som al kropslig behandling der foretages på et sygehus. Dette skyldes at flere kropslige behandlinger ligger i praksissektoren, frem for under det somatiske område. Af kropslige behandlinger der ligger i praksissektoren er almen læge, speciallæge, kiropraktor, fysioterapeut, ergoterapeut, fodterapi og tandlæge. 

Det somatiske nervesystem styrer frivillige bevægelser og sender sensorisk information til hjernen. De somatiske nervebaner inddeles i de efferente (motoriske) og de afferente (sensitive) ledningsbaner. De efferente kaldes undertiden for pyramidebaner, pga. de pyramideformede celler i den motoriske zone i hjernebarken kaldet gyrus præcentralis, som ligger foran sulcus centralis.

En somatisk celle er en celle, der ikke hører til kønscellerne (sædceller og ægceller).

Lægevidenskab